|  |
| --- |
| **Sothegre** |
| Bilete frå Karratha i Pilbara i Vest-Australia. Foto: Jim BendonBilete frå Karratha i Pilbara i Vest-Australia. Foto: Jim Bendon |
|
| **Utbreiing og status** |
| **Status i verda:** LC LivskraftigUtbreiinga av sothegre Utbreiinga av sothegre |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Pelikanfuglar Pelecaniformes |
| **Familie:** | Hegrefamilien Ardeidae |
| **Slekt:** | *Egretta* |
| **Art:** | **Sothegre** *E. sacra* |
|
| **Vitskapleg namn** |
| ***Egretta sacra***Gmelin, 1789 |

**Sothegre** (*Egretta sacra*) er ein vassfugl og ein mellomstor hegre som finst i mange kystnære område av Asia, frå Bangladesh gjennom Søraust-Asia og til Japan, dei lever òg i delar av Polynesia aust til Marquesasøyene, i Australia og på New Zealand.

Ei sothegre av kvar morf. Foto: Glen Fergus

Arten viser ein uvanleg dimorfisme som ikkje er kjønnsbasert. Nokre medlemmer har heilt kvit fjørdrakt, medan dei fleste blir koksgråe. Den kvite morfen er vanleg på polynesiske øyar. Bakgrunnen for fargevariasjonen eller morfen er ukjend, men det er mest tenkt å vere relatert til kamuflasje.
Sothegrar er 57-66 centimeter i lengd, dei har eit vengespenn på mellom 90 og 110 centimeter og når ei gjennomsnittleg vekt på 400 gram. Til hegrar å vere har dei korte bein som er gule. Nebbet kan vere gråleg til gult, auga gullgule i farga.

Sothegrar beitar helst i tidvassona, og føda er hovudsakleg marine dyr og sett saman av variantar av fisk inkludert ålar og flyndrer, krepsdyr og blautdyr.

Dei bygg reir i koloniar i mangrovar eller i holrom eller under overheng av fjell, reira er av trepinnar, tang og anna gjort tilgjengeleg av tidevatn. Kullet er på to til tre lyse, grønblåe egg. Kjønna deler på rugeoppgåva gjennom ca. 25-28 dagar. Etter klekking gjev foreldre omsut i ca. 5 veker. På New Zealand er hekketida om våren. Verdspolulasjonen er trudd å vere mellom 100 000 og ein million i storleik (2006). Den eldste kjente sothegren i Australia blei 14 år gamal.

Kjelder
-------

* *Denne artikkelen bygger på «Riffreiher» frå Wikipedia på tysk, den 14. april 2013.*
* Barrie Heather og Hugh Robertson, *The Field Guide to the Birds of New Zealand* (revised edition), Viking, 2005
* BirdLife International (2013) Species factsheet: *Egretta sacra*. Henta frå  den 14. april 2013.

### Referansar

1. 1 2 3  Heather og Robertson, 2005
2. ↑  BirdLife International, (2013)

Bakgrunnsstoff
--------------

* (no) *sothegre* hos ArtsdatabankenRedigere på wikidata
* (en) *sothegre* – oversikt og omtale av artane i WORMS-databasenRedigere på wikidata
* (en) *sothegre* i Global Biodiversity Information FacilityRedigere på wikidata
* (en) *sothegre* hos FossilworksRedigere på wikidata
* (en) *sothegre* hos ITISRedigere på wikidata
* (en) *sothegre* hos NCBIRedigere på wikidata
* (en) *Kategori:Egretta sacra* – bilete, video eller lyd på Wikimedia CommonsRedigere på wikidata
* (en) *Egretta sacra* – galleri av bilete, video eller lyd på Wikimedia CommonsRedigere på wikidata
* *Egretta sacra* – detaljert informasjon på WikispeciesRedigere på wikidata